# Referat fra Årsmøte i Sverresborg Menighet

søndag 2. mai 2021 kl. 12.00 i Havstein kirke

Til stede: 21 stemmeberettigede (26 var tilstede på møtet)

**Saksliste årsmøte:**

1. **Velkomst.** Menighetsrådsleder Magnus Kyrkjebø Vinnes ønsket velkommen.

2. **Saksliste og innkalling** ble presentert og godkjent.

3. **Valg av dirigent, referent og to personer til å underskrive protokollen.**

Magnus Kyrkjebø Vinnes ble valgt til å lede møtet. Menighetsforvalter Aud Singstad ble valgt til å referere. Palma Sjøvik og Per Winsnes ble valgt til å underskrive protokollen.

4. **Presentasjon av årsrapport for 2020**

Menighetsrådsleder i 2020, Ivar Selmer-Olsen, presenterte årsrapportens innledning, som består av menighetsrådsleder og sokneprest sine tanker om menighetens liv og virke i 2020.

Sokneprest Silje Kristin Meisal fortalte om arbeidet med dåp, gudstjenester, frivillige og annet gjennom året.

Kapellan Espen Dahlgren Doksrød orienterte fra konfirmant- og ungdomsarbeidet i 2020.

Menighetsrådets Handlingsplan for 2021 var vedlegg til årsrapporten.

Magnus Kyrkjebø Vinnes la fram handlingsplanen med menighetsrådets satsningsområder og konkrete planer for 2021.

5. **Ny ordning for hovedgudstjenesten**. Sokneprest Silje Kristin Meisal orienterte om gudstjenesteutvalgets arbeid fram mot forslaget som ble presentert i møtet. Menighetsrådet har behandlet forslaget.

*Vedtak: Årsmøtets deltagere vedtok det framlagte forslag til ny ordning for hovedgudstjenesten i Sverresborg menighet.*

Vedtaket var enstemmig.

6. **Ny gudstjenesteforordning**

Silje Kristin Meisal la fram forslag til ny gudstjenesteforordning og orienterte om arbeidet bak. Menighetsrådet har behandlet forslaget. Formålet med endringen har dels vært å oppdatere ordningen etter dagens praksis og dels å finne løsninger tilpasset slik Sverresborg menighet ønsker å være i 2021 og framover.

*Vedtak: Årsmøtet vedtok det framlagte forslag til gudstjenesteforordning.*

Vedtaket var enstemmig.

Etter årsmøtet presenterte Terje Simonsen planene for og arbeidet med å overføre driftsansvaret for Sverresborg kirkesenter til Kirkelig fellesråd i Trondheim. Driftsoverdragelsen vil etter planen skje 01.07.21.

Trondheim 05.05.2021 Aud Singstad

Palma Sjøvik Per Winsnes